google/wiki40b huggingface dataset:
औला अल अयौबी

जीवनी

औला अल अयौबी ने दमिश्क विश्वविद्यालय में गणित और शैक्षिक विज्ञान का अध्ययन किया।  उन्होंने दमिश्क के ललित कला संस्थान से स्नातक किया।  वह एसोसिएशन ऑफ फाइन आर्ट्स ऑफ सीरिया की सदस्य हैं।

कार्य

औला अल अयौबी के कोलाज अलग-अलग मीडिया को मिलाते हैं।  उसकी कृतियों का प्रतिनिधित्व चित्रों उसके बचपन, मिस्र अभिनेत्री से से सबसे प्रतिष्ठित महिलाओं की फेटेन हमामा लेबनान के गायक के लिए फैरूज़ मिस्र के संगीत की आइकन के उम्म कुल्थम समृद्ध और रंगीन विवरणों से सुसज्जित, उनकी गतिशील रचनाएँ इन प्रसिद्ध लोगों के सामने उनकी अपनी भावनात्मक भावनाओं को व्यक्त करती हैं।   
कलाकार रंगों की एक उज्ज्वल और बोल्ड पैलेट का उपयोग करता है और उसकी कोलाज तकनीक उसके चित्रों को बनावट की एक समृद्ध विविधता प्रदान करती है।  औला अल अयौबी की कृतियां सीरिया और कुवैत में प्रदर्शित की जाती हैं।  उनकी पेंटिंग को निजी संग्रह में भी प्रस्तुत किया गया है।  
2015 में, वह भूमध्यसागरीय कला की पहली अंतरराष्ट्रीय बैठक में भाग लिया, जो कोलोरास्लेतिउ मेडिटेरेनी द्वारा आयोजित किया गया था।  चौदह स्पेनिश, इतालवी, सीरियाई, मोरक्को और तुर्की कलाकार पेंटिंग, मूर्तिकला, कविता या फोटोग्राफी को मिलाकर एक समकालीन शैली की प्रदर्शनी में भाग लेते हैं।   
2017 में, औला अल अयौबी ने प्रदर्शनी में हिस्सा लिया रेडिकल लव: फीमेल वासना मुख्यतः 7 वीं शताब्दी और 12 वीं शताब्दी के बीच महिलाओं द्वारा लिखित अरबी कविता के आसपास लगभग 50 महिला अरब कलाकारों को एक साथ लाती है।  राष्ट्रपति डोनाल्ड ट्रम्प के संयुक्त राज्य अमेरिका की यात्रा पर प्रतिबंध के जवाब के रूप में, कलाकारों ने अनेक प्रकार के चित्रों का प्रदर्शन किया था जिसमें औला भी शामिल थी।
सोंग राजवंश

सोंग राजवंश (宋朝, सोंग चाओ, Song Dynasty) चीन का एक राजवंश था, जिसका शासनकाल सन् ९६० ईसवी से सन् १२७९ ईसवी तक चला। यह पाँच राजवंश और दस राजशाहियों के दौर के बाद शुरू हुआ और युआन राजवंश के उभरने पर ख़त्म हुआ। सोंग राजवंश के काल में बहुत प्रशासनिक, सैन्य और वैज्ञानिक प्रगति हुई। यह दुनिया की पहली सरकार थी जिसनें काग़ज़ के नोट छपे और प्रथम चीनी सरकार थी जिसने चीन की एक टिकाऊ नौसेना स्थापित की। इसी राजवंश के सत्ताकाल में बारूद का इस्तेमाल सबसे पहले शुरू हुआ और चुम्बक के ज़रिये दिशा बताई जाने लगी।
सोंग राजकाल को दो भागों में बांटा जाता है। उत्तरी सोंग (北宋, Northern Song) राजकाल ९६०-११२७ के दौर में चला। इस दौरान चीन के अंदरूनी भाग पर इस राजवंश का नियंत्रण था और इनकी राजधानी बिआनजिंग शहर थी (जो आधुनिक युग में काईफ़ेंग कहलाता है)। इसके काल के बाद उत्तरी चीन का नियंत्रण सोंग राजवंश से छिनकर जुरचेन लोगों के जिन राजवंश (१११५–१२३४) को चला गया। सोंग दरबार यांग्त्से नदी से दक्षिण में चला गया और वहाँ लिनआन में अपनी राजधानी बनाई (जिसे आधुनिक युग में हांगझोऊ कहते हैं)। इस ११२७ से १२७९ तक के काल को दक्षिणी सोंग काल बुलाया जाता है। इस बाद के काल में, उत्तरी चीन को हारने के बावजूद, सोंग साम्राज्य चलता रहा। चीन की अधिकतर कृषि भूमि पर उन्ही का नियंत्रण था। जिन साम्राज्य से रक्षा करने के लिए बारूद का आविष्कार किया गया। १२३४ में मंगोल साम्राज्य ने जिन राजवंश को हराकर उनके इलाक़ों पर क़ब्ज़ा जमा लिया और फिर सोंग साम्राज्य से भिड़ गया। मोंगके ख़ान (मंगोलों का चौथा ख़ागान, यानि सबसे बड़ा ख़ान शासक) सोंग वंश से लड़ता तो रहा लेकिन १२५९ में मर गया। उसके बाद कुबलई ख़ान ने १२७९ में सोंग को हरा दिया। उसने १२७१ में पहले ही अपने-आप को चीन का सम्राट घोषित कर दिया था इसलिए उसके राजवंश, जिसे युआन राजवंश कहा जाता है, की शुरुआत १२७१ ई मानी जाती है।
इतिहासकारों ने प्राचीन जनगणनाओं से ज्ञात किया है कि सोंग साम्राज्य के आरम्भ में चीन कि आबादी लगभग ५ करोड़ थी, जो वही थी जो पहले के हान राजवंश और तंग राजवंश के ज़मानों में हुआ करती थी। लेकिन सोंग काल में मध्य और दक्षिणी चीन में चावल कि पैदावार फैलने से मिंग राजवंश तक यह बढ़कर २० करोड़ हो चुकी थी। इस काल में अर्थव्यवस्था खुली और कलाएँ भी पनपी। कन्फ़्यूशियाई धर्म और बौद्ध धर्म दोनों विकसित हुए।
सोडियम सल्फेट

सोडियम सल्फेट एक अकार्बनिक यौगिक है।
गोलमाल रिटर्न्स

पटकथा

गोपाल (अजय देवगन) अपनी पत्नी एकता (करीना कपूर), बहन एशा (अमृता अरोड़ा) और साले लकी (तुषार कपूर) के साथ रहता है। एकता सास बहु के धारावाहिक बहुत देखा करती है। एक रात गोपाल, मीरा [सेलिना जेटली] को गुण्डो से बचाता है और घर जाने का साधन ना देख मीरा के साथ एक याट पर उसे रात गुजारनी पडती है। एकता के पुछने पर वह कह देता है कि वह उसके दोस्त एंथोनी के साथ था पर फिर भी उसे गोपाल पर शक हो जाता है। और वह एंथोनी को पत्र लिख कर मिलने के लिये बुलाती है।
इसी बीच गोपाल के यहा लक्ष्मण (श्रेयस तलपड़े) ऑफिस में काम मांगने आता है। और गोपाल के साथ उसकी जम जाती है। गोपाल उसे काम देने के एवज में एंथोनी बन एकता से मिलने के लिये राजी कर लेता है। और वह एकता से एंथोनी बन मिलता है लेकिन इसी बीच एकता ने जिस पते पर पत्र लिखती हैं वह सही निकल जाता है। गोपाल को बाद में पता चलता है की जिस जगह वह मीरा की जान बचाता है उसी समय वहां किसी की हत्या हो जाती है।
पुलिस अधिकारी माधव (अरशद वारसी) की गोपाल से नहीं बनती और वह साबित कर देता है कि गोपाल उस वक्त वहीं उपस्थित था। और मरने वाला गोपाल का साथी कर्मचारी था जिसे एक लडाई में गोपाल ने मारने की धमकी दी थी, और उसे जेल में बन्द कर देता है। जिससे बचने के लिये गोपाल सच्चाई बता देता है कि वह उस रात मीना के साथ था, लेकिन मीना का कही पता नही चलता। लक्ष्मण और लकी, मुन्नी (अश्विनी कलसेकर) को मीना बना कर पुलिस के पास ले जाने के लिये तैयार कर लेते है लेकिन उसे हत्यारा अपहरण कर लेता है। गुस्से में आकर मुन्नी का बॉयफ्रेंड वसुली (मुकेश तिवारी) मीरा का अपहरण कर लेता है। बाद में कई घटनाक्रम के बाद उन्हें पता चलता है कि इन सबके पीछे सावन्त (मुरली शर्मा) का हाथ रहता है।

निर्माण

करीना कपूर की अजय देवगन के साथ जोडी बनाई गई है। अन्य कलाकारों में अभिनेत्री अमृता अरोड़ा को अरशद वारसी के साथ, सेलिना जेटली और अंजना सुखानी को क्रमशः श्रेयस तलपड़े और तुषार कपूर के साथ दिखाया गया हैं।
पहले दुबई में चालीस दिन की शूटिंग की योजना बनाई गई थी, लेकिन बाद में गोवा में फिल्म के लिए 20 दिन की शूटिंग रखी गई, और बाद में बाकी शूटिंग मुंबई के फिल्मिस्तान स्टूडियो, दक्षिण अफ्रीका और बैंकॉक जैसे स्थानों पर जारी रही।
मोहे रंग दे

कहानी

यह कहानी पुराने समय की है।
रणवीर सिंह हुड्डा

रणवीर सिंह हुड्डा हरियाणा के पूर्व मुख्यमंत्री भुपेंद्र सिंह हुड्डा के पिता थे। .जो एक स्वतंत्रता सेनानी थे
माइकल फैराडे

जीवनी

माइकल फैराडे का जन्म 22 सितंबर 1791 ई. को हुआ। इनके पिता बहुत गरीब थे और लुहारी का कार्य करते थे। इन्होंने अपना जीवन लंदन में जिल्दसाज की नौकरी से प्रारंभ किया। समय मिलने पर रसायन एव विद्युत् भौतिकी पर पुस्तकें पढ़ते रहते थे। सन् 1813 ई. में प्रसिद्ध रसायनज्ञ, सर हंफ्री डेवी, के व्याख्यान सुनने का इन्हें सौभाग्य प्राप्त हुआ। इन व्याख्यानों पर फैराडे ने टिप्पणियाँ लिखीं और डेवी के पास भेजीं। सर हंफ्री डेवी इन टिप्पणियों से बड़े प्रभावित हुए और अपनी अनुसंधानशाला में इन्हें अपना सहयोगी बना लिया। फैराडे ने लगन के साथ कार्य किया और निरंतर प्रगति कर सन् 1833 में रॉयल इंस्टिट्यूट में रसायन के प्राध्यापक हो गए।
अपने जीवनकाल में फैराडे ने अनेक खोजें कीं। सन् 1831 में विद्युच्चुंबकीय प्रेरण के सिद्धांत की महत्वपूर्ण खोज की। चुंबकीय क्षेत्र में एक चालक को घुमाकर विद्युत्-वाहक-बल उत्पन्न किया। इस सिद्धांत पर भविष्य में जनित्र (generator) बना तथा आधुनिक विद्युत् इंजीनियरी की नींव पड़ी। इन्होंने विद्युद्विश्लेषण पर महत्वपूर्ण कार्य किए तथा विद्युद्विश्लेषण के नियमों की स्थापना की, जो फैराडे के नियम कहलाते हैं। विद्युद्विश्लेषण में जिन तकनीकी शब्दों का उपयोग किया जाता है, उनका नामकरण भी फैराडे ने ही किया। क्लोरीन गैस का द्रवीकरण करने में भी ये सफल हुए। परावैद्युतांक, प्राणिविद्युत्, चुंबकीय क्षेत्र में रेखा ध्रुवित प्रकाश का घुमाव, आदि विषयों में भी फैराडे ने योगदान किया। आपने अनेक पुस्तकें लिखीं, जिनमें सबसे उपयोगी पुस्तक "विद्युत् में प्रायोगिक गवेषणाएँ" (Experimental Researches in Electricity) है।
फैराडे जीवन भर अपने कार्य में रत रहे। ये इतने नम्र थे कि इन्होंने कोई पदवी या उपाधि स्वीकार न की। रायल सोसायटी के अध्यक्ष पद को भी अस्वीकृत कर दिया। धुन एवं लगन से कार्य कर, महान वैज्ञानिक सफलता प्राप्त करने का इससे अच्छा उदाहरण वैज्ञानिक इतिहास में न मिलेगा। हर फ्री डेवी भी फैराडे को अपनी सबसे बड़ी खोज मानते थे। उन्होंने पूरे विश्व में सबसे पहले मोटर की कल्पना की और एक प्रयोग में विद्युत से एक छङ को विद्युत धारा में उत्पन्न चुम्बकीय क्षेत्र से घुमाया जो कि उनकी पहली खोज थी। 
माइकल फैराडे की मृत्यु 25 अगस्त 1867 ई. को हुई।
संस्थान

संस्थान  : ऐसा शिक्षण स्थान जहां प्रशिक्षित अध्यापकों द्वारा विद्यार्थीयों को व्यावहारिक, व्यवसायिक अथवा क्रियात्मक गतिविधि आधारित पाठ्यक्रम पढाया जाता हैं।
१०६१ ईसा पूर्व

१०६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अलाय वादी

अलाय वादी (किरगिज़: Алай өрөөнү, अंग्रेज़ी: Alay Valley) मध्य एशिया के किर्गिज़स्तान देश के ओश प्रांत के दक्षिणी भाग में पूर्व से पश्चिम दिशा में विस्तृत एक चौड़ी और शुष्क वादी है। यह घाटी पूर्व-पश्चिम दिशा में १८० किमी लम्बी और उत्तर-दक्षिण दिशा में ४० किमी चौड़ी है और इसकी औसत ऊँचाई २५००-३००० मीटर है। घाटी के उत्तर में अलाय पर्वत हैं जिनकी ढलानें फ़रग़ना वादी पर अंत होती हैं। अलाय वादी के दक्षिण में अलाय-पार पर्वत हैं जो ताजिकिस्तान के साथ लगी सरहद पर स्थित हैं। पूर्व में ताउनमुरुन दर्रा (Taunmurun Pass) है जहाँ से चीन की सरहद पर स्थित इरकेश्तम (Irkeshtam) नाम की आख़री किरगिज़ बस्ती है।
अलाय वादी की परिस्थितियाँ यहाँ बसने वालों के लिए काफ़ी कठिन हैं। यहाँ से गुज़रे एक यात्री ने इस वादी का ब्यौरा देते हुए कहा कि 'बिना नौकरियों के, कठोर सर्दियों और खेती के लिए ख़राब हालत में यहाँ जीवन बहुत मुश्किल है और यहाँ के अधिकतर पुरुष अन्य जगहों पर काम ढूँढने जा चुके हैं'।
चिदम्बर रहसियम् (टीवी धारावाहिक)

चिदम्बर रहसियम् तमिल टेलीव्हिज़न पर प्रसारित एक धारावाहिक का नाम है। यह नाडी ज्योतिषम् पर केन्द्रित है। इसके लेखक तथा निदेशक नाग हैं।
ईथर सिद्धान्त

भौतिकी के सन्दर्भ में ईथर सिद्धान्त (Aether theories) यह कहते थे कि सारा स्पेस ईथर (Aether) से भरा हुआ है जिसके बिना विद्युतचुम्बकीय तथा गुरुत्वीय बलों का संचरण असम्भव है। 'ईथर' शब्द ग्रीक शब्द  αἰθήρ से बना है जिसका अर्थ है - 'ऊपरी हवा' या 'शुद्ध, ताजी हवा' । आपेक्षिकता सिद्धांत के विकास के बाद अब सभी 'ईथर सिद्धान्त' अमान्य हो गये हैं और आधुनिक भौतिकी में इनका प्रयोग नहीं किया जाता।
रॉबर्ट एफ एंगल

रॉबर्ट फ्राई एंगल तृतीय (अंग्रेज़ी: Robert Fry Engle III जन्म: नवम्बर 10, 1942) एक ब्रितानी अर्थशास्त्री हैं। उन्हें २००३ में अर्थशास्त्र में क्लाइव ग्रेंजर के साथ नोबेल पुरस्कार से सम्मानित किया गया।
आचार्य महाप्रज्ञ

जीवन

आचार्य महाप्रज्ञ का जन्म हिन्दू तिथि के अनुसार विक्रम संवत 1977, आषाढ़ कृष्ण त्रयोदशी को राजस्थान के टमकोर नामक गाँव में हुआ था। उनके पिता का नाम तोलाराम तथा माता का नाम बालू था। आचार्य महाप्रज्ञ का बचपन का नाम नथमल था। उनके बचपन में पिता का देहांत हो गया था। माँ बालू ने उनका पालन-पोषण किया। उनकी माँ धार्मिक प्रवृत्ति की महिला थी। इस कारण उन्हें बचपन से ही धार्मिक संस्कार मिले थे।
विक्रम संवत 1987, माघ शुक्ल की दशमी (29 जनवरी 1939) को उन्होंने दस वर्ष की आयु में अपनी माता के साथ तेरापंथ के आचार्य कालूगणी से दीक्षा ग्रहण की।
आचार्य कालूगणी की आज्ञा से मुनि तुलसी जो आगे चल कर आचार्य कालूगणी के बाद तेरापंथ के नौवें आचार्य बने, के मार्गदर्शन में दर्शन, न्याय, व्याकरण, मनोविज्ञान, ज्योतिष, आयुर्वेद आदि का तथा जैन आगम, बौद्ध ग्रंथों, वैदिक ग्रंथों तथा प्राचीन शास्त्रों का गहन अध्ययन किया था। वे संस्कृत भाषा के आशु कवि थे।
आचार्यश्री तुलसी ने महाप्रज्ञ (तब मुनि नथमल) को पहले अग्रगण्य एवं विक्रम संवत 2022 माद्य शुक्ला सप्तमी (ईस्वी सन् 1965) को हिंसार में निकाय सचिव नियुक्त किया। आगे चल कर उनकी प्रज्ञा से प्रभावित होकर आचार्य तुलसी ने उन्हें महाप्रज्ञ की उपाधि से अंलकृत किया। तब से उन्हें महाप्रज्ञ के नाम से जाना जाने लगा।
विक्रम संवत 2035 राजलदेसर (राजस्थान) मर्यादा महोत्सव के अवसर पर आचार्यश्री तुलसी ने विक्रम संवत 2035 को राजस्थान के राजलदेसर में उन्हें अपना उत्तराधिकारी घोषित किया। और महाप्रज्ञ युवाचार्य महाप्रज्ञ हो गए।
विक्रम संवत 2050 में राजस्थान के सुजानगढ़ में आचार्य तुलसी ने अपने आचार्य पद का विर्सजन कर दिया और युवाचार्य महाप्रज्ञ को आचार्य नियुक्त किया। और वे तेरापंथ के दसवें आचार्य बने।
राष्ट्रीय प्रकाशिक फाइबर नेटवर्क

राष्ट्रीय प्रकाशिक फाइबर नेटवर्क (National Optical Fibre Network (NOFN)) वर्ष २०११ में शुरू की गयी भारत सरकार की एक परियोजना है जिसका लक्ष्य भारत की २ लाख पंचायतों को ब्रॉडबैण्ड कनेक्टिविटी प्रदान करना है।
वर्तमान में ओएफसी (ऑप्टिकल फाइबर केबल) कनेक्टिविटी सभी राज्यों की राजधानियों, जिलों, मुख्यालयों और ब्लॉक स्तर तक उपलब्ध है। अब इसे देश के सभी 2,50,000 ग्राम पंचायतों को जोड़ने की योजना है। इसे सार्वजनिक क्षेत्र के उपक्रमों (बीएसएनएल, रेलटेल और पावर ग्रिड) के मौजूदा फाइबर को ग्राम पंचायतों को कनेक्ट करने के लिए जहां तक आवश्यक हो, उपयोग करने और संवर्द्धित फाइबर बिछाने के लिए किया जाएगा। इस प्रकार से ग्राम पंचायतों और प्रखंडों के बीच कनेक्टिविटी के अंतर को कम किया जाएगा।
एनओएफएन का गैर भेदभावपूर्ण उपयोग सभी सेवा प्रदाताओं को प्रदान किया जाएगा। सेवा प्रदाताओं में दूरसंचार सेवा प्रदाताएं (TSPs), आईएसपी, केबल टीवी ऑपरेटरों और सामग्री प्रदाताओं की तरह ग्रामीण क्षेत्रों में विभिन्न सेवाओं को शुरू कर सकते हैं। विभिन्न श्रेणियों के अनुप्रयोगों जैसे कि ई-स्वास्थ्य, ई-शिक्षा और ई-गवर्नेंस आदि के इन ऑपरेटरों द्वारा उपलब्ध कराया जा सकता है।
इस कार्य के लिये भारत ब्राडबैंड नेटवर्क लिमिटेड (Bharat Broadband Network Limited (BBNL)) नामक एक सार्वजनिक क्षेत्र का उपक्रम गठित किया गया। २ लाख पंचायतों को जोड़ने का काम युनाइटेड टेलीकॉम लिमिटेड (UTL) को सौंपा गया है। पहले ऐसा अनुमान था कि यह काम २०१३ तक पूरा हो जायेगा किन्तु यूपीए सरकार ने इसके पूरा होने की तिथि सितम्बर २०१५ तक बढ़ा दी। २०१५ में नयी सरकार द्वारा इसकी समीक्षा की गयी और २०१६ के अन्त तक इसे पूरा करने का लक्ष्य रखा गया।
चेदि जनपद

पौराणिक 16 महाजनपदों में से एक है। वर्तमान में बुंदेलखंड का इलाक़ा इसके अर्न्तगत आता है। गंगा और नर्मदा के बीच के क्षेत्र का प्राचीन नाम चेदि था। बौद्ध ग्रंथों में जिन सोलह महाजनपदों का उल्लेख है उनमें यह भी था। कलिचुरि वंश ने भी यहाँ राज्य किया। किसी समय शिशुपाल यहाँ का प्रसिद्ध राजा था। उसका विवाह रुक्मिणी से होने वाला था कि श्रीकृष्ण ने रूक्मणी का हरण कर दिया इसके बाद ही जब युधिष्ठर के राजसूय यज्ञ में श्रीकृष्ण को पहला स्थान दिया तो शिशुपाल ने उनकी घोर निंदा की। इस पर श्रीकृष्ण ने उसका वध कर डाला। मध्य प्रदेश का ग्वालियर क्षेत्र में वर्तमान चंदेरी क़स्बा ही प्राचीन काल के चेदि राज्य की राजधानी बताया जाता है।
आरम्भवाद

आरंभवाद - कार्य संबंधी न्यायशास्त्र का सिद्धांत। कारणों से कार्य की उत्पत्ति होती है। उत्पत्ति के पहले कार्य नहीं होता। यदि कार्य उत्पत्ति के पहले रहता तो उत्पादन की आवश्यकता ही न होती। इसी सार्वजनीन अनुभव के आधार पर न्यायशास्त्र में उत्पन्न कार्य को उत्पत्ति के पहले असत्‌ माना जाता है। बहुत से कारण (कारणसामग्री) एकत्र होकर किसी पहले के असत्‌ कार्य का निर्माण आंरभ करते हैं। इसी असत्‌ कार्य के निर्माण के सिद्धांत को आरंभवाद कहा जाता है।
इस सिद्धांत के विपरीत सत्‌ कार्यवादी दर्शन में चूंकि कार्य उत्पत्ति के पहले सत्‌ माना गया है, वहाँ कार्य का नए सिरे से आरंभ नहीं माना जाता। केवल दिए हुए कार्य को स्पष्ट कर देना ही कार्य की उत्पत्ति होती है। यही कारण है कि सांख्य, वेदांत आदि दर्शनों के आरंभवाद का विरोध किया गया है और परिणामवाद या विवर्तवाद की स्थापना की गई है।
भूतार्थवादी न्यायदर्शन को उत्पत्ति के पूर्व कार्य की स्थिति मानना हास्यास्पद लगता है। यदि तेल पहले से विद्यमान है तो तिल को पेरने का कोई प्रयोजन नहीं। यदि तिल को पेरा जाता है तो सिद्ध है कि तेल पहले नहीं था। यदि मान भी लिया जाय कि तिल में तेल छिपा था, पेरने से प्रकट हो गया तो भी आरंभवाद की ही पुष्टि होती है। उपभोग योग्य तेल पहले नहीं था और पेरने के बाद ही उस तेल की उत्पत्ति हुई। अत: न्याय के अनुसार कार्य सर्वदा अपने कारणों से नवीन होता है।
बलुट

बलुट पक्षी भ्रूण से बना एक स्वादिष्ट पकवान है। इसे बनाने के लिए विकासशील भ्रूण युक्त अंडे को उबाला जाता है। प्रायः बतख या मुर्गी के अण्डों का उपयोग किया जाता है। अंडे की आयु स्वादानुसार भिन्न हो सकती है, परंतु सामान्यतः १४ से २१ दिनों के भ्रूण का अंडा सबसे स्वादिष्ट होता है। जलपान के रूप में बलुट अत्यंत स्वास्थ्यवर्धक होता है। प्रोटीन, कैल्शियम एवं लोह जैसे पुष्टिकर इसमें भारी मात्रा में पाए जाते हैं।
मूल रूप से यह व्यंजन फ़िलीपीन्स से है, परंतु दक्षिण पूर्व एशिया के अन्य देशों में भी इसे बड़े चाव से खाया जाता है। आजकल यह न्यूयॉर्क में भी लोकप्रिय हो गया है।
दूरस्थ शिक्षा

दूरस्थ शिक्षा (Distance education), शिक्षा की वह प्रणाली है जिसमें शिक्षक तथा शिक्षु को स्थान-विशेष अथवा समय-विशेष पर मौजूद होने की आवश्यकता नहीं होती। यह प्रणाली, अध्यापन तथा शिक्षण के तौर-तरीकों तथा समय-निर्धारण के साथ-साथ गुणवत्ता संबंधी अपेक्षाओं से समझौता किए बिना प्रवेश मानदंडों के संबंध में भी उदार है। 
भारत की मुक्त तथा दूरस्थ शिक्षा प्रणाली में राज्यों के मुक्त विश्वविद्यालय, शिक्षा प्रदान करने वाली संस्थाएं तथा विश्वविद्यालय शामिल है तथा इसमें दोहरी पद्धति के परंपरागत विश्वविद्यालयों के पत्राचार पाठयक्रम संस्थान भी शामिल हैं। यह प्रणाली, सतत शिक्षा, सेवारत कार्मिकों के क्षमता-उन्नयन तथा शैक्षिक रूप से वंचित क्षेत्रों में रहने वाले शिक्षुओं के लिए गुणवत्तामूलक व तर्कसंगत शिक्षा के लिए अत्यधिक महत्वपूर्ण है।
वायु वर्गीकारक

वायु वर्गीकारक  एक औद्योगिक उपकरण है जो संयोजित सामग्रियों को उनके परिमाण, आकार, और घनत्व के आधार पर अलग करता है।
इस प्रक्रिया में वायु वर्गीकारक की मदद से सामग्री को एक ख़ास कक्ष में धारा प्रवाह के रूप में इंजेक्ट किया जाता है. इस कक्ष में वायु की क़तार नीचे से ऊपर की ओर उठती है. पृथक्करण कक्ष के भीतर, वायु प्रवाह सामग्री पर ऊर्ध्वगामी बल लगाता है. चूँकि यह बल गुरुत्वाकर्षण बल के विपरीत काम करता है, जिसकी वजह से वांछित कण स्वतः हवा में ऊपर छँट कर अलग हो जाते हैं. वायु कर्षण का प्रभाव भिन्न-भिन्न आकृति और परिमाण वाले पदार्थों के लिए अलग-अलग होता है. अतः इन सभी कणों की छँटाई गतिशील वायु प्रवाह में लंबवत रूप से हो जाती है और इसी प्रकार से उन्हें पृथक कर लिया जाता है.
आमतौर पर वायु वर्गीकारकों का इस्तेमाल ऐसी औद्योगिक प्रक्रियाओं में किया जाता है जिनमें कि बड़ी मात्रा में विभिन्न भौतिक विशेषताओं वाली सामग्रियों के मिश्रण को जल्दी व कुशलपूर्ण तरीक़े से छाँटने की आवश्यकता होती है।
वायु वर्गीकारक मुख्यतः सीमेंट, वायु प्रदूषण नियंत्रण, खाद्य प्रसंस्करण, रंगों, दवाओं, तथा सौंदर्य प्रसाधनों अथवा रासायनिक उद्योगों में पृथक्करण के लिए सहायक होते हैं। उदाहरण स्वरूप, इनका उपयोग रीसाइक्लिंग केंद्रों में भी किया जाता है, जहां वायु वर्गीकारकों की मदद से विभिन्न प्रकार के धातुओं, काग़ज़, व प्लास्टिक को मिश्रण में से छांटा जाता है, ताकि पृथक पदार्थों को आगे की प्रक्रिया के लिए भेजा जा सके.
सार

दर्शन में, सार एक गुण या गुणों का समुच्चय होता हैं जो किसी सत्त्व या पदार्थ को मौलिकता देता हैं, और जो अनिवार्यता से उसके पास होता ही हैं, और जिसके अभाव में वह अपनी पहचान खो देता हैं।

तत्त्वमीमांसा में

सार, तत्त्वमीमांसा में, अधिकतर बार आत्मा का समानार्थी माना जाता है, और कुछ अस्तित्ववादी ये वाद करते हैं कि व्यक्ति अस्तित्व में आने के बाद आत्माएँ और स्पिरिट्स प्राप्त करते हैं, कि वे अपने जीवनकाल में अपनी आत्माओं और स्पिरिट्स को विकसित करते हैं। Kierkegaard के लिए, हालांकि, सार का केन्द्र "प्रकृति" पर था। उनके लिए, "मानवी प्रकृति" जैसा कुछ है ही नहीं, जो यह निर्धारित करेगा कि कोई मानव कैसे बर्ताव करेगा या मानव क्या होगा। प्रथम, वह अस्तित्व में आता हैं, और फिर गुण आते हैं।
किसी भी तत्त्वमीमांसक सार, जैसे आत्मा, को साफ़ तौर पर नकारकर, ज्यां-पाल सार्त्र के अधिक भौतिकवादी और संशयी अस्तित्ववाद ने इस अस्तित्ववादी विचार को और बढ़ाया, वरन् यह वाद करके कि सार के रूप में गुणों के साथ, सिर्फ़ अस्तित्व ही है।
अतः, अस्तित्ववादी प्रवचन में, सार का सन्दर्भ, भौतिक पहलू से हो सकता है, या किसी व्यक्ति के जारी जीव के गुण से हो सकता है (चरित्र या आन्तरिक रूप से निर्धारित लक्ष्य), या यह अस्तित्ववादी प्रवचन के प्रकार पर निर्भर करता हैं कि उसका सन्दर्भ मानव के अन्दरूनी अनन्त से हो सकता है (जो समापिका के साथ खो सकता हैं, या क्षीण हो सकता है या समान भाग में विकसित हो सकता है)।

बुद्ध धर्म

महायान बुद्ध धर्म के मध्यमक विचार के भीतर, चन्द्रकीर्ति निम्न प्रकार से स्व का प्रतिपादन करते है :
चीज़ों का वह सार जो अन्य पर निर्भर नहीं; वह एक अन्तर्निहित प्रकृति है। उसका अनास्तित्व निःस्वार्थता है।
— बोधिसत्त्वयोगाचार्याचतुःशतकटिका, 256.1.7
नागार्जुन की मूलमध्यमककारिका पर टिपण्णी करते हुएँ, बुद्धपालिता जोड़ते हैं कि,
चीज़ों का जैसे का तैसा यथार्थ क्या हैं? वह हैं सार का अभाव। अप्रशिक्षित लोग, जिनकी बुद्धि की आँख भ्रम के अँधेरे से बाधित है, चीज़ों के सार की परिकल्पना करते हैं, और फिर उनके प्रति आसक्ति या द्वेष निर्माण करते हैं।
—बुद्धपालिता-मूल-मध्यमकावृत्ति, P5242, 73.5.6-74.1.2
नागार्जुन के मूलमध्यमककारिका में, 15वां अध्याय सार का ही परिक्षण करता हैं।

हिन्दू धर्म

किसी व्यक्ति के व्यक्तित्व को समझने में, उसके स्वधर्म (सार) और स्वभाव (अहं व्यक्तित्व की मानसिक आदतें और अनुकूलन) के बीच अन्तर किया जाता हैं। स्वभाव एक शख्स की प्रकृति हैं, जो उसके संस्कारों (बाह्य जगत से किसी की पारस्परिक संक्रिया से मन में निर्मित छाप) का परिणाम हैं। ये संस्कार आदतों और मानसिक मॉडलों को निर्माण करते हैं और वे अपनी प्रकृति बन जाते हैं। हालांकि एक अन्य प्रकार का स्वभाव भी होता हैं जो एक शुद्ध आन्तरिक गुण हैं — स्मरण — हमारा यहाँ सिर्फ़ संस्कारों द्वारा निर्मित स्वभाव पर ध्यान केन्द्रित हैं (क्योंकि उस शुद्ध आन्तरिक स्वभाव और स्मरण की ख़ोज करने हेतु, व्यक्ति को अपने संस्कारों से परिचित होकर उनका नियन्त्रण करना चाहिए)।
धर्म धृ (धारण करना) धातु से आता है। यह वह है जो सत्त्व को धारित किए रहता हैं। अर्थात्, धर्म वह है जो सत्त्व को अखण्डता प्रदान करता है और उस सत्ता के मूल गुण और पहचान (सार), रूप और कार्य धारण करता है। धर्म नीतिपरायणता और कर्तव्य के रूप में भी परिभाषित होता है। धर्म करना करना, अर्थात् नेक रहना; धर्म करना, अर्थात् कर्तव्य पालन करना (अपना सार व्यक्त करना)।
विराटनगर विधानसभा क्षेत्र (राजस्थान)

विराटनगर विधानसभा क्षेत्र राजस्थान का एक विधानसभा क्षेत्र है।
साजिद खान (निर्देशक)

निजी जीवन

साजिद खान का जन्म 24 नवम्बर 1971 को मुंबई में अभिनेता कमरन खान और मेनका ईरानी के यहाँ हुआ। इनकी एक बहन फराह खान है, जो फिल्म निर्देशक, निर्माता और अभिनेत्री हैं।
अतुल गुर्टु

पूर्व जीवन

अतुल गुर्टु का जन्म 1946 लाहौर में हुआ। 1947 में वे भारत में आ गये।

जीवनवृत्‍त

अतुल गुर्टु ने ऑकलैंड हाउस, शिमला और लॉरेंस स्कूल सनावर से उन्होनें विद्यालयी शिक्षा पूर्ण की। पंजाब विश्वविद्यालय से 1966 में उन्होनें भौतिकी में स्नातकोत्तर और 1971 में पीएचडी प्राप्त की। 1971 में उन्होंने वे टाटा मूलभूत अनुसंधान संस्थान, मुम्बई में अपनी सेवाएं देने लगे। वे कण भौतिकी में शोध कार्य करते हैं। उन्होंने सर्न, जिनेवा के साथ सहयोग में टाटा मूलभूत अनुसंधान संस्थान से कई प्रायोगिक परियोजनाओं में भाग लिया है। वर्तमान में वे किंग अब्दुलाज़िज़ विश्वविद्यालय, जेद्दाह, सउदी अरब में अपनी सेवाएं दे रहे हैं।

व्यक्तिगत जीवन

ई॰ सन् 1971 में उनकी शादी प्रोमिला बवा के साथ हो गई। 1974 में उनके घर में एक बच्चे का जन्म हुआ। दुर्भाग्यवस उनके बच्चे की 1991 में विकलांगता के कारण मौत हो गई। 2006 में उनकी पत्नी भी इस संसार से विदा हो गईं। 16 जनवरी 2011 को उन्होंने बोलिवुड फिल्म अभिनेत्री सुहासिनी मुले से विवाह कर लिया।
हॉकी विश्वकप

विश्व कीर्तिमान

किसी एक विश्व कप में सबसे ज़्यादा गोल का रिकॉर्ड पाकिस्तान के नाम है। उसने 1982 में मुंबई में हुए विश्व कप में 38 गोल किए थे। ऑस्ट्रेलिया ने विश्व कप में 51 मैच जीते हैं, जो की एक विश्व कीर्तिमान है।
पिट का भारत अधिनियम

सन् 1773 ई. के रेग्युलेटिंग एक्ट की कमियों को दूर करने और ईस्ट इंडिया कंपनी के भारतीय क्षेत्रों के प्रशासन को अधिक सक्षम और उत्तरदायित्वपूर्ण बनाने के लिये अगले एक दशक के दौरान जाँच के कई दौर चले और ब्रिटिश संसद द्वारा अनेक कदम उठाये गए। इनमें सबसे महत्पूर्ण कदम 1784 ई. में पिट के भारत अधिनियम (पिट्स इंडिया एक्ट) को पारित किया जाना था, जिसका नाम ब्रिटेन के तत्कालीन  युवा प्रधानमंत्री विलियम पिट के नाम पर रखा गया था। इस अधिनियम द्वारा ब्रिटेन में बोर्ड ऑफ़ कण्ट्रोल की स्थापना की गयी जिसके माध्यम से ब्रिटिश सरकार भारत में कंपनी के नागरिक, सैन्य और राजस्व सम्बन्धी कार्यों पर पूर्ण नियंत्रण रखती थी।
अभी भी भारत के साथ व्यापार पर कंपनी का एकाधिकार बना रहा और उसे कंपनी के अधिकारियों को नियुक्त करने या हटाने का अधिकार प्राप्त था। अतः ब्रिटिश  भारत पर ब्रिटिश सरकार और कंपनी दोनों के शासन अर्थात द्वैध शासन की स्थापना की गयी।
गवर्नर जनरल को महत्वपूर्ण मुद्दों पर परिषद् के निर्णय को न मानने की शक्ति प्रदान की गयी। मद्रास व बम्बई प्रेसीडेन्सी को उसके अधीन कर दिया गया और उसे भारत में ब्रिटिश सेना, कंपनी और ब्रिटिश सरकार दोनों की सेना, का सेनापति बना दिया गया।